[bookmark: _Toc637556150]SPRÁVA O ÚČASTI VEREJNOSTI NA TVORBE PRÁVNYCH PREDPISOV


Verejnosť bola o príprave návrhu zákona o nových psychoaktívnych látkach a o zmene a doplnení niektorých zákonov informovaná prostredníctvom zverejnenia predbežnej informácie vo verejnosti prístupnom informačnom systéme verejnej správy Slov-Lex                       pod číslom PI/2026/52. Predbežná informácia bola zverejnená od 11.03.2026 do 19.03.2026. Verejnosť mala možnosť zasielať návrhy a podnety k návrhu zákona.

K predbežnej informácii v rámci procesu pripomienkovania predbežnej informácie                                 v informačnom systéme verejnej správy Slov-Lex  boli predložené totožné pripomienky                      zo strany Asociácie nemocníc Slovenska a Asociácie zamestnávateľských zväzov a združení Slovenskej republiky. 

	Asociácia nemocníc Slovenska a Asociácia zamestnávateľských zväzov a združení Slovenskej republiky navrhujú doplniť ustanovenia, ktoré explicitne umožnia používanie kontrolovaných látok v medicíne (vrátane lôžkových zdravotníckych zariadení), realizáciu klinického skúšania podľa zákona o liekoch a použitie látok na vedecký, farmaceutický a toxikologický výskum. Odporúčajú doplniť formuláciu: „Tento zákon sa nevzťahuje na nakladanie s látkami na účely poskytovania zdravotnej starostlivosti, klinického skúšania, výskumu, výučby alebo expertíznej činnosti vykonávanej držiteľom príslušného povolenia podľa osobitných predpisov.“. Navrhujú, aby bola zachovaná možnosť vývoja, testovania, klinického skúšania a používania nových psychoaktívnych látok, ktoré nebudú uvedené v prílohe zákona č. 139/1998 Z. z.                      v rámci ich potenciálneho medicínskeho využitia.









